Korvpalli Euroliigas jätkab heas hoos Madridi Real, kes teenis Olympiakose alistamisega kaheksanda järjestikuse võidu. Hooaja viienda kaotuse sai tiitlikaitsja Moskva CSKA.
Kodupubliku ees mänginud Real võitis Olympiakose vastu avaveerandi kindlalt 11 punktiga ja kuigi poolajaks vahe suuremaks ei kärisenud, oldi kolmandal veerandil vastastest taas kindlalt üle, kui viimasele veerandile mindi vastu koguni 24-punktilises eduseisus. Külalised Kreekast suutsid küll neljanda veerandi võita, kuid Real teenis sellegipoolest kindla 16-punktilise võidu.
Reali parimana viskas Fabien Causeur 18 punkti, Anthony Randolph ja Facundo Campazzo panustasid kumbki 15 silmaga. Olympiakose parimad olid Will Cherry ja Saša Vezenkov, kes tõid mõlemad 12 punkti.
Järjekordse kaotuse sai Euroliigas Moskva CSKA, kes pidi võõrsil tunnistama Tel Avivi Maccabi 90:80 paremust. CSAK võitis küll avaveerandi üheksa silmaga, kuid kolmel järgneval veerandil jäädi võõrustajatele alla. Ühepoolseks osutus teine poolaeg, kus Venemaa klubi kaotas kolmanda veerandi üheksa ja viimase veerandi kaheksa silmaga.
Scottie Wilbekin tõi Maccabile parimana 22 punkti, sama palju punkte sai CSKA poolelt kirja Mike James.
Tabeliliidrina jätkab 11 võitu ja kaks kaotust kogunud Anadolu Efes, Madridi Real on kümne võidu ja kolme kaotusega teine. Maccabi (9-4) hoiab neljandat kohta, CSKA (8-5) on kuues ning Olympiakos (5-8) 11.
Teised tulemused:
Toimetaja: Kristo Tamm